CELEX: 62013CN0394
Language: hr
Date: 2013-07-11 00:00:00
Title: Predmet C-394/13: Zahtjev za prethodnu odluku koji je podnio Nejvyšší správní soud (Češka Republika) 11. srpnja 2013. — Ministerstvo práce a sociálních věcí protiv Mgr. K. B.

7.9.2013   
            
            
               HR
            
            
               Službeni list Europske unije
            
            
               C 260/27
            
         Zahtjev za prethodnu odluku koji je podnio Nejvyšší správní soud (Češka Republika) 11. srpnja 2013. — Ministerstvo práce a sociálních věcí protiv Mgr. K. B.
   (Predmet C-394/13)
   2013/C 260/66
   Jezik postupka: češki
   
      Sud koji je postavio prethodno pitanje
   
   Nejvyšší správní soud (Češka Republika)
   
      Stranke u glavnom postupku
   
   
      Žalitelj: Ministerstvo práce a sociálních věcí
   
      Druga stranka postupku: Mgr. K. B.
   
      Prethodna pitanja
   
   
               1.
            
            
               Treba li članak 76. Uredbe Vijeća (EEZ) br. 1408/71 (1) od 14. lipnja 1971. o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice tumačiti na način da je u okolnostima predmetnog slučaja — u kojima tužiteljica, njezin suprug i njezino dijete žive u Francuskoj gdje njezin suprug radi i gdje se nalazi središte njihovih interesa, a tužiteljica je u cijelosti u Francuskoj primala obiteljsko davanje PAJE (prestation d’accueil du jeune enfant) — Češka Republika nadležna država članica za dodjelu obiteljskog davanja–roditeljskog doplatka?
            
         
               2.
            
            
               U slučaju pozitivnog odgovora na prvo pitanje, treba li prijelazne odredbe Uredbe (EZ) br. 883/2004 (2) Europskog parlamenta i Vijeća od 29. travnja 2004. o koordinaciji sustava socijalne sigurnosti tumačiti na način da one nalažu Češkoj Republici dodjelu obiteljskog davanja nakon 30. travnja 2010., iako nova definicija boravišta iz Uredbe (EZ) br. 987/2009 (3) Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti (članak 22. nadalje) može, od 1. svibnja 2010., utjecati na nadležnost države članice?
            
         
               3.
            
            
               U slučaju negativnog odgovora na prvo pitanje, treba li Uredbu (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti tumačiti na način da je, u okolnostima kakve su u predmetnom slučaju, od 1. svibnja 2010. Češka Republika nadležna država članica za dodjelu obiteljskog davanja?
            
         
      (1)  SL L 149, str. 2.
   
      (2)  SL L 166, str. 1. (SL, posebno izdanje na hrvatskom jeziku, poglavlje 5., svezak 3., str. 160.).
   
      (3)  SL L 284, 30.10.2009., str. 1. (SL, posebno izdanje na hrvatskom jeziku, poglavlje 5., svezak 2., str. 171.).